钦定古今图书集成/明伦汇编/闺媛典/第345卷 > 《秦女休行》晋·傅元
## 钦定古今图书集成/明伦汇编/闺媛典/第345卷 > 《秦女休行》晋·傅元

庞氏有烈妇，义声驰雍凉。父母家有重怨，仇人暴且
彊。虽有男兄弟，志弱不能当。烈女念此痛，丹心为寸
伤。外若无意者，内潜思无方。白日入都市，怨家如平
常。匿剑藏白刃，一奋寻身僵。身首为之异处，伏尸列
肆旁。肉与土合成泥，洒血溅飞梁，猛气上干云霓。仇
党失守为披攘，一市称烈义。观者收泪并慨忼。生男
“何当益，不如一女良。”烈女直造县门，云“父不幸遭祸
殃。今仇身以分裂，虽死情益扬。杀人当伏法，义不苟
活。隳旧章县令解印绶，令我伤心不忍听；刑部垂头
塞耳，令我吏举不能成。”烈著希代之绩，义立无穷之
名。夫家同受其祚，子子孙孙咸享其荣。今我作歌咏
高风，激扬壮发悲且清。